ประกาศกระทรวงสาธารณสุขประกาศกระทรวงสาธารณสุขเรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง โดยที่เป็นการสมควรปรับปรุงการกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอางให้เหมาะสมยิ่งขึ้นอาศัยอำนาจตามความในมาตรา๕ (๔) (๕) มาตรา ๒๗ และมาตรา ๖๘ แห่งพระราชบัญญัติเครื่องสำอาง พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ ๑วัตถุที่อาจใช้เป็นส่วนผสมในการผลิตเครื่องสำอางต้องเป็นไปตามที่กำหนดไว้ในบัญชีท้ายประกาศนี้ข้อ ๒ผลิตภัณฑ์เครื่องสำอางที่มีวัตถุที่อาจใช้เป็นส่วนผสมในการผลิตเครื่องสำอางไม่เป็นไปตามที่กำหนดในข้อ๑ ให้ถือว่าเป็นเครื่องสำอางที่มีวัตถุที่ห้ามใช้เป็นส่วนผสมในการผลิตเครื่องสำอางข้อ ๓ ให้ผู้ผลิตเพื่อขายหรือผู้นำเข้าเพื่อขายเครื่องสำอางที่ผลิตหรือนำเข้าเพื่อขายอยู่ก่อนวันที่ประกาศนี้ใช้บังคับต้องดำเนินการให้เป็นไปตามประกาศนี้ภายในวันที่ ๓๑ ธันวาคม พ.ศ. ๒๕๕๓ข้อ ๔ ความในข้อ ๑ และข้อ ๒ไม่ใช้บังคับกับเครื่องสำอางที่ผลิตเฉพาะเพื่อการส่งออก ทั้งนี้ผู้ผลิตจะต้องปฏิบัติตามหลักเกณฑ์ที่สำนักงานคณะกรรมการอาหารและยากำหนดข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๙ สิงหาคม พ.ศ. ๒๕๕๑วิชาญมีนชัยนันท์รัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงสาธารณสุข[เอกสารแนบท้าย]๑.บัญชีท้ายประกาศกระทรวงสาธารณสุข เรื่อง กำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง(แก้ไขเพิ่มเติม ลำดับที่ ๘, ๙, ๑๔ เพิ่ม ลำดับที่ ๘/๑, ๙/๑, ๘๑ - ๙๑ และยกเลิกลำดับที่ ๑๐)[๒] (เพิ่ม ลำดับที่ ๙๒ - ๑๐๒)[๓] (แก้ไขเพิ่มเติม ลำดับที่ ๖๐, ๘๐)[๔](เพิ่ม ลำดับที่ ๑๐๓ ๑๕๔)[๕](แก้ไขเพิ่มเติม ลำดับที่ ๑, ๑.๑, ๙๘ และเพิ่ม ลำดับที่ ๑๕๕ - ๑๕๖) [๖](ดูข้อมูลจากภาพกฎหมาย)ประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๒)[๗]ข้อ๘ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๓)[๘]ข้อ๒ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๔)[๙]ข้อ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๕)พ.ศ. ๒๕๕๗[๑๐]ข้อ ๒ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศกระทรวงสาธารณสุขเรื่อง กำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่๖) [๑๑]ข้อ ๔ ให้ผู้ผลิตเพื่อขายหรือผู้นำเข้าเพื่อขายเครื่องสำอางที่มีผลิตภัณฑ์ ที่มีส่วนผสมของสารในลำดับที่ ๑ลำดับที่ ๑.๑ และลำดับที่ ๙๘ อยู่ก่อนวันที่ประกาศนี้บังคับหากประสงค์จะผลิตหรือนำเข้าผลิตภัณฑ์ดังกล่าว ต้องดำเนินการผลิตหรือนำเข้าให้เป็นไปตามเงื่อนไขของประกาศนี้ภายในหนึ่งร้อยแปดสิบวันนับแต่วันที่ประกาศนี้ใช้บังคับข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปอุษมล/ผู้จัดทำ๓ กรกฎาคม ๒๕๕๖ชาญ/ผู้ตรวจ๔ กรกฎาคม ๒๕๕๖ภีราพร/เพิ่มเติม,ปริญสินีย์/ตรวจ๘ ธันวาคม ๒๕๕๗วิชพงษ์/ตรวจ๑๖ มกราคม ๒๕๕๘ปุณิกา/ปรับปรุง๖ พฤศจิกายน ๒๕๕๘[๑]ราชกิจจานุเบกษา เล่ม ๑๒๕/ตอนพิเศษ ๑๖๒ ง/หน้า ๑๒/๙ ตุลาคม ๒๕๕๑[๒]แก้ไขเพิ่มเติมโดยประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๒)[๓] เพิ่มโดยประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๓)[๔]แก้ไขเพิ่มเติมโดยประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๔)[๕] เพิ่มโดยประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๕)พ.ศ. ๒๕๕๗[๖] แก้ไขเพิ่มเติมโดยประกาศกระทรวงสาธารณสุข เรื่องกำหนดชื่อและปริมาณของวัตถุที่อาจใช้เป็นส่วนผสมในการผลิตเครื่องสำอาง (ฉบับที่ ๖)[๗]ราชกิจจานุเบกษา เล่ม ๑๒๙/ตอนพิเศษ ๓๙ ง/หน้า ๑๑/๒๓ กุมภาพันธ์ ๒๕๕๕[๘]ราชกิจจานุเบกษา เล่ม ๑๒๙/ตอนพิเศษ ๑๐๗ ง/หน้า ๔๒/๖ กรกฎาคม ๒๕๕๕[๙]ราชกิจจานุเบกษา เล่ม ๑๓๐/ตอนพิเศษ ๗๔ ง/หน้า ๘/๒๑ มิถุนายน ๒๕๕๖[๑๐]ราชกิจจานุเบกษา เล่ม ๑๓๑/ตอนพิเศษ ๒๔๐ ง/หน้า ๓/๒๕ พฤศจิกายน ๒๕๕๗[๑๑] ราชกิจจานุเบกษาเล่ม ๑๓๒/ตอนพิเศษ ๒๕๑ ง/หน้า ๒๗/๑๓ ตุลาคม ๒๕๕๘